Лексикалық тақырып: «Адамның жан дүниесі және сыртқы келбеті»
[image: images (30)]1-тапсырма. Мәтінді оқып, аударыңыз. 
Адамның жан дүниесі және сыртқы келбеті
«Адамның бүкіл тұлғасы керемет әдемі болуы керек» – бүгін адамдардың көпшілігі осы қағидатты өмірінде іске асыруға ұмтылуда. 
Келбет мінез-құлықпен тығыз байланыста. Кез келген адамды бір көргенде-ақ оның көзі, қасы, беті, құлақ-мұрыны, аузы-мойны, дене бітімі саған әр қилы әсер етеді. Онымен танысып, әңгімелесіп, араласып кетпей тұрып-ақ ол қандай адам, сол жөнінде өзіндік пікір де қалыптастырып үлгіресің. Бұл адамды адамның сыртқы келбеті арқылы-ақ танып, білу қасиеті. Содан, әлдекімді бір көргенде-ақ «Әлем-жәлем киінуді ұнататын сәнқойсымақ екен», «Күлкісі қандай жасанды», «Түрі қандай сүйкімсіз», - деп те жатамыз. Әйтеуір, адамның сыртқы келбеті не сүйсіндіреді, не одан жиіркендіреді, тіпті, таң-тамаша да қалдырады. 
Сыртқы келбет (түр) дегеніміз не? 
Адамның сыртқы келбетіне кіретін дене, заттар, жаратылыс: киім, фигура (латын сөзі, аударғанда: «сыртқы түр» деген мағынаны білдіреді), келбет, бет-әлпетінің өзгерісі, дене құрылысы, бойы, салмағы, мүсіні. А.П.Чехов адам бойында барлығы да – келбеті, киім киісі, жаны және ойы да сұлу болу керек деген. Қарапайым, әдемі, орынды және заманға сай киіне білу – адам мәдениетінің бір түрі. Басқарма қызметкерінің сыртқы келбетінің қарапайымдылығын және жақсы киім талғамын оның жалпы әрі кәсіби мәдениетінің басты компоненттерінің бірі деп санауға болады. Атап айтқанда, басшының сыртқы келбеті мен киім киісі айналасындағылардың оған деген қарым-қатынасын тудырады. Тек қана киімінің ғана емес, барлық сыртқы келбетінің (шаш қоюы, жүріс-тұрысы) ұқыптылығы оның ерекше сипаты болуы керек.
Сөздік:
	сыртқы келбеті  –  внешний вид
келбет – внешность, облик 
тұлға – личность 
қағидат – принцип 
мінез-құлық – характер 
іске асыру – осуществить 
киім киісі – манера одеваться 
қарапайымдылық – простота 
талғам – вкус 
шаш қою – прическа 

	адамның жан дүниесі -душа человека
ұмтылу – стремление 
тығыз байланыста – тесно взаимосвязано 
өзіндік пікір – свое мнение 
сәнқойсымақ (сәнқой)  – модница 
жасанды – искусственный 
орынды - уместно 
заманға сай - согласно времени 
ұқыптылық - аккуратность 
жүріс-тұрыс - походка 




[image: images (25)]2-тапсырма. Мәтін бойынша сұрақтарға жауап беріңіз. 
1. Келбет дегеніміз не? 
2. Келбет пен мінез-құлық байланысты ма? 
3. Сыртқы келбет арқылы адамды тануға бола ма? 
4. Адамның сыртқы келбетіне не кіреді?
3-тапсырма. Мына сөздер мен сөз тіркестерін пайдаланып, досыңызға (мінез-құлқына, қасиетіне) сипаттама беріңіз. 
1. Шашы ұзын, қысқа, қиылған, қара, сары, жирен (рыжий), бұйра. Мойны ұзын, қысқа, жуан. Бойы ұзын, орташа, аласа, орташадан жоғары. Көзі үлкен, мейірімді (ласковые), қара, көгілдір, қысық, бота (миндалевидные). Кірпігі ұзын, қалың, сирек, тік, қысқа. Бет-жүзі сопақша, дөңгелек, жүдеу. 
2. Өңі (внешность) аққұба, қараторы, шикіл сары, тартымды, сүйкімді. Маңдайы ашық, кең, тар, жазық. Қасы қалың, жалпақ, жіңішке, селдір (редкие). Ерні жұқа (тонкие), қалың (полные). Мұрны кішкентай, пұшық (курносый), ұзын, қыр (прямой), таңқы (выдернутый), бүкірейген қыр (с горбинкой). 
3. Иегі сүйір (острый), дөңгелек (круглый). Иығы қушиған тар (узкие), кең (широкоплечий).
Үлгі: Менің досым өте қонақжай адам. Шашы қысқа, қар ...
	бауырмал – отзывчивый 
сараң – скупой 
жомарт – щедрый 
қонақжай – гостеприимный 
еңбекқор – трудолюбивый 
ұқыпты – аккуратный 
көпшіл - общительный 
	менмен – самонадеянный 
мақтаншақ – хвастливый 
қызғаншақ – ревнивый 
сөзшең – красноречивый 
мылжың – болтливый 
іскер – деловитый, деловой
өзімшіл – эгоист 



4-тапсырма. Мəтіннен сын есімдерді теріп жазыңыз, олардың түрін ажыратыңыз. 
Сән заңдылықтары бойынша түрлі түстердің бәрі түгелдей әдемі көріне бермейді. Мәселен, сары түс қызғылт пен көкшіл түстерге, қоңыр түс қарақызыл мен сұр түске келіспейді. Әдетте, бір-бірімен реңдес түстер (қоңыр – қызғылтым түспен, қара – сұрмен, көк – көгілдірмен немесе қарама-қарсы реңдер қара мен ақ, қара мен қызыл, қара мен көгілдір, қызыл мен ақ, сары мен күлгін, көк пен қызғылт сары, қызыл мен жасыл) ұнамды жарасады. 
5-тапсырма. Жақшадағы сөздерді аударыңыз. 
1. Қарапайым, (красивый), орынды және (согласно времени) киіне білу – адам (культуры) бір түрі. 2. Басқарма (служащего) сыртқы келбетінің (простоту) және жақсы киім (вкус) оның жалпы әрі (профессиональный) мәдениетінің басты компоненттерінің бірі деп санауға болады. 3. Атап айтқанда, басшының (внешний) келбеті мен (манера одеваться) айналасындағылардың оған деген қарым-қатынасын тудырады. 4. Тек қана киімінің ғана емес, барлық сыртқы келбетінің шаш қоюы, жүріс-тұрысы (аккуратность) оның ерекше сипаты болуы керек.

